شەفەق نیوز/ دەزگای تەندروسی لە ئیدارەی سەروەخوەیی لە باکوور
و خوەرهەڵات سوریا، ئمڕوو دووشەممە، راگەیان تۆمارکردن ١٠ مردن وە ڤایڕۆس کۆڤید-١٩
لە ناوچەیل ئیدارەی سەروەخوەیی.
دکتۆر جوان موستەفا هاوسەرۆک دەزگای تەندروسی لە ئیدارەی
سەروەخوەیی لە باکوور و خوەرهەڵات سوریا لە بەیاننامەیگ رەسیە ئاژانس شەفەق نیوز وت:
مردنە نووەکان ئەرا یەک پیاو و یەک ژن لە حەسەکە وەسێ پیاو و دوو ژن لە قامیشلۆ و دوو
ژن لە تەبەقە تۆمار کردنە.
موستەفا دووپات کرد ک ٧٣ تووش هاتن لە ناوچەیل ئیدارەی سەروەخوەیی
ئەرا ٤١ پیاو و ٣٢ ژن تۆمار کردنە، و وەگەرد ١٤ خاسەوبوین نوو.
تووشهاتنە نووەکان وەیجوورە بەشەوە بوین: ١٣ حەسەکە، ٧ قامیشلۆ،
٣ دێرک، ٥ دەرباسیە، ٢ عامودا،٢٠ ریقە، ٣٢ دێر زۆر
جی باسە ک ژمارەی تووشهاتنەکان لە ناوچەیل ئیدارەی سەروەخوەیی
لە باکوور و خوەرهەڵات سوریا رەسیە ١٦١٨٤، لەلیان ٦١٥ مردنە، و ١٦٥٤ خاسەو بوینە.
